Христо Радевски
Досетливият

chitanka.info

Сеща се да иска

той пари за кино

от роднина близка —

леля или стрина.

Сеща се да дига

до небето врява —

щом не му достига

нещо, както трябва.

Сеща се да гони

татка с дълги речи

нови панталони

да му купи вече.

Досетлив

изглежда,

приказлив

е даже.

Но се не досеща

„Добър ден“

да каже.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.